**Α. Σχετική οδηγία για το κριτήριο της προσβασιμότητας των ΑΜΕΑ**

Για το κριτήριο αξιολόγησης που αφορά την εξασφάλιση της προσβασιμότητας των ΑΜΕΑ πρέπει να διευκρινιστεί ότι αξιολογείται θετικά (ΝΑΙ), εφόσον ο δυνητικός Δικαιούχος περιγράφει επαρκώς, ανάλογα με τη φύση της πράξης και το ισχύον θεσμικό πλαίσιο, πώς θα εξασφαλιστεί η προσβασιμότητα των ΑΜΕΑ. Αυτό αποτελεί τμήμα του φυσικού αντικειμένου της πράξης το οποίο πρέπει να επαληθευτεί κατά την υλοποίηση της.

Συγκεκριμένα, κατά την έναρξη λειτουργίας των δομών (Κέντρο Κοινότητας, ΚΗΦΗ, ΚΔΗΦ, Δομές Παροχής Βασικών Αγαθών, Δομές Παροχής Υπηρεσιών για Αστέγους) θα πρέπει στα κτίρια και τους χώρους όπου θα λειτουργούν οι δομές να εξασφαλίζεται η προσβασιμότητα και η εξυπηρέτηση ατόμων με αναπηρία ή με κινητικές δυσκολίες, και να ικανοποιούνται όλες τις προδιαγραφές όπως αυτές ορίζονται στις ισχύουσες πολεοδομικές και υγειονομικές διατάξεις. Επίσης, τόσο οι χώροι αλλά και οι λειτουργίες του δικαιούχου εν γένει πρέπει να ανταποκρίνονται στις προδιαγραφές που προβλέπονται στο σχετικό Παράρτημα (συνημμένο στην πρόσκληση της ΕΥΔ του οικείου ΠΕΠ) για την εξειδίκευση του κριτηρίου αξιολόγησης «Εξασφάλιση της προσβασιμότητας στα άτομα με αναπηρία» καθώς και στην ικανοποίηση προδιαγραφών σχετικών ΥΑ / ΚΥΑ (όταν υφίστανται) οι οποίες καθορίζουν το πλαίσιο λειτουργίας. Επίσης λαμβάνεται υπόψη και η τυχόν αδειοδότηση των δομών σε σχέση με τα παραπάνω.

Σε κάθε περίπτωση διευκρινίζεται ότι δεν είναι αναγκαία η πραγματοποίηση των σχετικών ενεργειών που αφορούν την εξασφάλιση της προσβασιμότητας των ΑΜΕΑ, ΠΡΙΝ την υποβολή της πρότασης, προκειμένου να αξιολογηθεί θετικά το εν λόγω κριτήριο, εκτός αν προβλέπεται ρητά στην πρόσκληση/οδηγό βάσει της φύσης της δράσης. Αρκεί η δέσμευση του δικαιούχου ότι θα υλοποιηθούν οι σχετικές ενέργειες που περιγράφονται στην πρότασή του.

Σύμφωνα με τα παραπάνω στοιχεία, όπως αυτά ορίζονται στην εκάστοτε πρόσκληση και τα οποία δεσμεύουν το δυνητικό δικαιούχο, θα αξιολογείται η πράξη στη βάση των εγκεκριμένων από την Επ.Πα. κριτηρίων αξιολόγησης.

Εφόσον αξιολογηθεί θετικά η προτεινόμενη πράξη, η ΕΥΔ θα προχωρά σε έκδοση της Απόφασης Ένταξης, όπου στην περίπτωση μη πλήρωσης των σχετικών απαιτήσεων προσβασιμότητας των ΑΜΕΑ, θα διατυπώνεται ειδικός όρος **για τη χρηματοδότηση** σύμφωνα με τον οποίο ο δικαιούχος θα δεσμεύεται ότι η προσβασιμότητα θα έχει ολοκληρωθεί μέχρι την έναρξη λειτουργίας της εκάστοτε δομής.

Για τα Κέντρα Κοινότητας, για παράδειγμα, ο ειδικός όρος θα μπορούσε να διατυπωθεί ως εξής:

***«Για τη χρηματοδότηση της πράξης θα πρέπει να έχουν ικανοποιηθεί οι απαιτήσεις του άρθρου 5 της ΚΥΑ (ΑΠ. Δ23/ΟΙΚ. 14435-1135/29.03.2016 με θέμα: «Καθορισμός ελάχιστων προδιαγραφών λειτουργίας των Κέντρων Κοινότητας»), του Οδηγού Εφαρμογής και Λειτουργίας των Κέντρων Κοινότητας και του λοιπού θεσμικού πλαισίου το αργότερο μέχρι την έναρξη λειτουργίας του κέντρου, όπως αυτή θα πιστοποιείται με τη «Βεβαίωση έναρξης».***

**Β. Σχέδιο Βεβαίωσης Έναρξης Λειτουργίας Κέντρου Κοινότητας**

|  |  |  |
| --- | --- | --- |
| <Δικαιούχος/ Όργανο Διοίκησης>  …………………………  Ταχ. Δ/νση:  Ταχ. Κώδικας:  Πληροφορίες:  Τηλέφωνο:  Fax:  Email: |  | <Τόπος>, <Ημερομηνία>  Α.Π.: |

**ΒΕΒΑΙΩΣΗ ΕΝΑΡΞΗΣ ΛΕΙΤΟΥΡΓΙΑΣ**

**του Κέντρου Κοινότητας Δήμου ……………………………….,**

**με κωδικό ΟΠΣ (MIS) ………**

Σύμφωνα με την Α.Π. ……/… Απόφαση Ένταξης της Πράξης «……………………………», **ορίζεται ως ημερομηνία ΕΝΑΡΞΗΣ ΛΕΙΤΟΥΡΓΙΑΣ ΤΟΥ ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ………., η ../../201..**

Κατά την ημερομηνία αυτή, πιστοποιείται ότι πληρούνται οι παρακάτω προϋποθέσεις για την έναρξη λειτουργίας του Κέντρου:

* Πρόσληψη των στελεχών σύμφωνα με την Απόφαση Ένταξης
* Παραχώρηση χρήσης ή συστέγασης του χώρου ή ενοικίασης αυτού (για την περίπτωση που ο χώρος δεν είναι ιδιόκτητος)
* Ολοκλήρωση διαμόρφωσης του χώρου και εγκατάστασης του προβλεπόμενου εξοπλισμού (ή υπολειπόμενων ενεργειών)
* Εξασφάλιση της προσβασιμότητας στα άτομα με αναπηρία σύμφωνα με τα όσα προβλέπονται στην πρόσκληση, την πρόταση του Δικαιούχου και την Απόφαση Ένταξης (για την περίπτωση που η προσβασιμότητα δεν αποδείχθηκε στην αρχική υποβολή της πρότασης)

**Ο/Η <ΝΟΜΙΜΟΣ ΕΚΠΡΟΣΩΠΟΣ ΔΙΚΑΙΟΥΧΟΥ>**

**……………………………**

**(ονοματεπώνυμο και υπογραφή)**

**Συνημμένα έγγραφα:**

1. Πίνακας προσωπικού *(ονοματεπώνυμο, ειδικότητα, σχέση εργασίας, ημερομηνία πρόσληψης)*
2. Αποδεικτικό παραχώρησης χρήσης ή συστέγασης του χώρου ή ενοικίασης αυτού
3. Αποδεικτικά ολοκλήρωσης διαμόρφωσης του χώρου και εγκατάστασης του προβλεπόμενου εξοπλισμού ή πρόβλεψη υπολειπόμενων ενεργειών
4. Αποδεικτικά εξασφάλισης της προσβασιμότητας στα άτομα με αναπηρία (όπου απαιτείται), σύμφωνα με τα όσα προβλέπονται στην πρόσκληση, την πρόταση του Δικαιούχου και την Απόφαση Ένταξης (για την περίπτωση που η προσβασιμότητα δεν αποδείχθηκε στην αρχική υποβολή της πρότασης)